section_heading: Prva srpska država
paragraph_text: Iz Srbije su tada protjerani kršćanski misionari i vojne posade čime je praktično stečena nezavisnost. Bizant je bio zauzet na drugim stranama tako da nije mogao poduzeti ništa ozbiljnije protiv Srbije, na što su Srbi vjerojatno i računali kada su podizali ustanak. Bugari,koji su nešto prije Srba osnovali nezavisnu državu, vidjeli su u Srbiji prijetnju njihovom cilju da sebi potčine sve Slavene na Balkanu, zbog čega su odmah započeli s napadima koji su trajali tri godine i završili su neuspješno za Bugare.